শৃংখল (চলচ্চিত্ৰ) - অসমীয়া ৱিকিপিডিয়া\nএই প্ৰবন্ধটো বোলছবিখনৰ বিষয়ে। চুটিগল্পৰ বাবেৰ বাবে শৃংখল(চুটিগল্প) চাওক।\nপাৰ্থ প্ৰতিম বৰা\nশচীন্দ্ৰ কুমাৰ কাকতি\n(ছিলভাৰ লাইন প্ৰডাক্চন)\nজয়া শীল ঘোষ\n১৭ অক্টোবৰ, ২০১৪\nশৃংখল (The Quiver) হৈছে ২০১৪ চনৰ ১৭ অক্টোবৰ তাৰিখে মুক্তি লাভ কৰা এখন অসমীয়া চলচ্চিত্ৰ। ভবেন্দ্ৰ নাথ শইকীয়াৰ একে নামৰ চুটিগল্পৰ আধাৰত নিৰ্মিত বোলছবিখন পৰিচালনা কৰে প্ৰবীণ হাজৰিকাই। 'অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম'ৰ সহযোগত 'ছিলভাৰ লাইন প্ৰডাক্চন'ৰ বেনাৰত বোলছবিখনৰ প্ৰযোজনা প্ৰীতি শইকীয়া, পাৰ্থ প্ৰতিম বৰা, শচীন্দ্ৰ কুমাৰ কাকতি আৰু সংগীতা শইকীয়াৰ। সংগীত পৰিচালনা মানস হাজৰিকাৰ।\n4 চেন্সৰ আৰু মুক্তি\nশৃংখলৰ কাহিনীভাগত সত্তৰ দশকৰ অসমীয়া সমাজৰ এগৰাকী দুখীয়া বিধৱা মহিলাই জীৱন সংগ্ৰামত ভোগ কৰা যন্ত্ৰণা আৰু নিৰাপত্তাহীনতাৰ ওপৰত চলচ্চিত্ৰখনৰ কাহিনী আধাৰিত।\n২০১২ চনৰ ২৯ নৱেম্বৰত শৃংখলৰ শুভ মহুৰত ছিপাঝাৰৰ গৰুখুটিত সম্পন্ন হয়। উক্ত চলচ্চিত্ৰখন নিৰ্মাণ কৰি উলিওৱাৰ ক্ষেত্ৰত অসম ৰাজ্যিক চলচ্চিত্ৰ (বিত্ত আৰু উন্নয়ন) নিগমৰ তৰফৰ পৰা ষাঠি শতাংশ ধন আগবঢ়োৱাৰ বিপৰীতে বাকী চল্লিশ শতাংশ বিনিয়োগ কৰিছে ছিলভাৰ লাইন প্ৰডাক্চনৰ বেনাৰত প্ৰীতি শইকীয়া, পাৰ্থ প্ৰতিম বৰা, সংগীতা শইকীয়া আৰু শচীন্দ্ৰ কুমাৰ কাকতিয়ে।\n৩৫ এম এম কেমেৰাৰে শৃংখলৰ চিত্ৰগ্ৰহণ কৰা হয়। চিত্ৰগ্ৰহণৰ দায়িত্বত আছিল সিদ্ধাৰ্থ বৰুৱা।\nকথাছবি খনৰ মূল চিত্ৰনাট্য মহেন্দ্ৰ বৰঠাকুৰৰ। পৰিচালকে কৈছে যে চলচ্চিত্ৰ খাতিৰত ভৱেন্দ্ৰ নাথ শইকীয়াৰ মূল কাহিনী কিছু পৰিমাণে সাল-সলনি কৰা হৈছে। কিন্তু মূল গল্পৰ কোনো ক্ষতি কৰা হোৱা নাই। ছবিখনৰ সংলাপ ৰচনা কৰিছে পৰিচালক প্ৰবীণ হাজৰিকাই।\nচিত্ৰগ্ৰহণ : সিদ্ধাৰ্থ দুৱৰা\nপ্ৰডাক্চন ডিজাইনাৰ : ফটিক বৰুৱা\nসহকাৰী পৰিচালক : গৌৰৱ বৰুৱা, উদয় ভাস্কৰ, বিদ্যজ্যোতি ডেকা, হিৰকজ্যোতি নাথ\nসংগীত : মানস হাজৰিকা\nশব্দগ্ৰহণ : যতীন শৰ্মা (ফিল্ম ক্ৰাফট্)\nসম্পাদনা : নিৰঞ্জন গগৈ\nবহুদিন বাংলা ছবিজগতত ব্যস্ত থকাৰ পাছত প্ৰায় ১৪ বছৰৰ মূৰত জয়া শীল ঘোষে এইখন ছবিৰে অসমীয়া ছবিজগতলৈ প্ৰত্যাৱৰ্তন কৰে। ছবিখনৰ অভিনয় শিল্পীসকল হ'ল\nজয়া শীল ঘোষ (চৰিত্ৰ- অম্বিকা)\nবাদল দাস (চৰিত্ৰ- দয়াৰাম)\nচেন্সৰ আৰু মুক্তি[সম্পাদনা কৰক]\n২০১৩ চনৰ ২৯ আগষ্টত গুৱাহাটীত সুকলমে শৃংখলৰ চেন্সৰ হৈ যায়। ছবিখনে U চাৰ্টিফিকেট লাভ কৰে। ২০১৪ চনৰ ২৯ আগষ্টত ছবিখনে অসমৰ মুঠ সাতটা চিত্ৰগৃহত মুক্তি লাভ কৰে।\n↑ 1.0 1.1 1.2 1.3 হেমন্ত শৰ্মা. "আজি শুভমুক্তি নতুন অসমীয়া চলচ্চিত্ৰ 'শৃংখল'". http://m.ak.fbcdn.net/sphotos-g.ak/hphotos-ak-xpf1/t31.0-8/10460601_881484748558342_1994060057925422484_o.jpg। আহৰণ কৰা হৈছেঃ ১৭ অক্টোবৰ ২০১৪.\n"https://as.wikipedia.org/w/index.php?title=শৃংখল_(চলচ্চিত্ৰ)&oldid=289900"ৰ পৰা অনা হৈছে\nএই পৃষ্ঠাখন ০৭ আগষ্ট, ২০২১ তাৰিখে ০৮ঃ২৪ বজাত অন্তিম সংশোধন কৰা হৈছিল।
